пародии за Mercedes
Един зестрогонец си харесал момиче от богато семейство. И отишъл да поиска ръката и от нейните родители. Майката на девойката попитала:
- В къща ли живеете? Или в апартамент?
Оня измънкал:
- Ами, аз живея под наем в една таванска стая. Но, ако е рекъл Господ, един ден ще имам луксозен мезонет в центъра.
Кандидат-тъщата продължила:
- Каква кола карате? Мерцедес? Порше? Или нещо по-луксозно?
Гостът изломотил:
- Нямам кола. Движа се с градския транспорт. И то - гратис! Но, ако е рекъл Господ един ден ще карам Бентли.
Домакинята повдигнала вежди:
- Като гледам, сигурно и висока заплата не получавате?
Кандидат-женихът се усмихнал неловко:
- Ами, работя за минималната. Но, ако е рекъл Господ, един ден ще получавам десет бона на месец.
Майката на момичето подхванала внимателно:
- Вижте сега, млади човече! Много сте ми симпатичен! Ама, доколкото разбирам, Вие нищо не сте постигнал в живота. Как мислите да се грижите и за семейство при това положение?
Тогава бащата на девойката се обадил великодушно:
- Е, хайде, хайде! Не му намирай кусури! Много си е свястно момчето даже. Не виждаш ли, че мен направо за Господ ме има?